3.  ลักษณะการประกอบธุรกิจ

บริษัทฯ ได้เริ่มก่อตั้ง ในปี พ.ศ.2507 โดยการร่วมทุนระหว่างกลุ่มครอบครัวโพธิวรคุณ กับบริษัท
มิตซูบิชิ อีเล็คทริก คอร์ปอเรชั่น ประเทศญี่ปุ่น เดิมใช้ชื่อบริษัทว่า “กันยงอีเลคทริก แมนูแฟคเจอริ่ง
จำกัด”

ซึ่งผลิตและจำหน่ายเครื่องใช้ไฟฟ้าภายในบ้านภายใต้เครื่องหมายการค้า "มิตซูบิชิ อีเล็คทริค"

ปัจจุบันบริษัท กันยงอีเลคทริก จำกัด (มหาชน) มีสำนักงานและโรงงานตั้งอยู่บนพื้นที่ 72 ไร่
ริมถนนบางนา-ตราด กม.20 จ.สมุทรปราการ
ซึ่งเป็นผู้ผลิตและจำหน่ายเครื่องใช้ไฟฟ้าภายในบ้านภายใต้เครื่องหมาย การค้า"มิตซูบิชิ อีเล็คทริค"
อันได้แก่ ตู้เย็น พัดลม พัดลมระบายอากาศ เครื่องปั๊มน้ำ และเครื่องเป่ามือโดยได้รับลิขสิทธิ์
และเทคโนโลยีในการผลิตจากบริษัท มิตซูบิชิ อีเล็คทริก คอร์ปอเรชั่น ประเทศญี่ปุ่น ซึ่งเป็นบริษัทผู้
ร่วมทุน

ในปีพ.ศ.2536 บริษัทฯ ได้เข้าเป็นบริษัทจดทะเบียน (บริษัทมหาชน)
ในตลาดหลักทรัพย์แห่งประเทศไทย โดยมีทุนจดทะเบียนชำระแล้ว 220 ล้านบาท
ซึ่งมีจำนวนหุ้นสามัญรวม 22 ล้านหุ้น มีมูลค่าราคาพาร์หุ้นละ 10 บาท

โครงสร้างผู้ถือหุ้นของบริษัทฯ

ปัจจุบันประกอบด้วย 1.กลุ่มมิตซูบิชิอีเล็คทริก ประเทศญี่ปุ่น 2.กลุ่มโพธิวรคุณ 3.
กลุ่มตัวแทนจำหน่าย และอื่นๆ ในอัตราส่วน 41.15% : 24.65% : 34.20%
ผู้ถือหุ้นรายใหญ่คือบริษัท มิตซูบิชิ อีเล็คทริก คอร์ปอเรชั่น โดยมีสัดส่วนการถือหุ้น 40.81%

บริษัทฯ มุ่งมั่นสร้างสรรค์องค์กรด้วยนโยบายการดำเนินงานหลัก 3 ประการ
เพื่อตอบสนองความต้องการในทุกๆ ด้าน ทั้งเทคโนโลยีที่ทันสมัย คุณภาพ ความปลอดภัย
และเป็นมิตรต่อสิ่งแวดล้อมภายใต้ปรัชญาการดำเนินธุรกิจ “We Balance for the Best”

บริษัทฯ ได้รับการรับรองระบบคุณภาพตามมาตรฐาน ISO 9001 สำหรับผลิตภัณฑ์พัดลมไฟฟ้า
พัดลมระบายอากาศ เครื่องปั๊มน้ำ และผลิตภัณฑ์ตู้เย็น
และยังได้รับการรับรองระบบการจัดการสิ่งแวดล้อม
(ISO14001)เพื่อสร้างความมั่นใจต่อลูกค้าถึงมาตรฐานคุณภาพผลิตภัณฑ์และการใส่ใจต่อสิ่งแวดล้อมเป็นสำคัญ

บริษัทฯ ได้ใส่ใจถึงความปลอดภัยของผู้ใช้ในผลิตภัณฑ์เครื่องใช้ไฟฟ้าที่บริษัทฯ ผลิตตลอดมา
ทุกผลิตภัณฑ์ของบริษัทฯ ได้มีการพัฒนาและผลิตผลิตภัณฑ์ตามมาตรฐานความปลอดภัยเหนือระดับ
(PREMIUM SAFETY ) ซึ่งเป็นการผลิตผลิตภัณฑ์ตามมาตรฐานความปลอดภัยของบริษัท มิตซูบิชิ
อีเล็คทริก คอร์ปอเรชั่น ประเทศญี่ปุ่น
โดยให้ความสำคัญกับการออกแบบผลิตภัณฑ์และการเลือกใช้วัสดุที่ป้องกันไฟลุกลามและมีความปลอดภัยต่อผู้บริโภค
นอกจากนั้นในระบบการผลิตและตัวผลิตภัณฑ์ ได้ปฏิบัติตามนโยบายการจัดการสิ่งแวดล้อมของบริษัทฯ
อย่างต่อเนื่อง เช่น กิจกรรมการลดปริมาณสารที่เป็นมลพิษต่อมนุษย์และสิ่งแวดล้อม
รวมถึงการลดการใช้สารอันตราย 6 ชนิด ในอุปกรณ์เครื่องใช้ไฟฟ้าตามมาตรฐาน RoHS
(Restriction of the use of certain hazardous substances in electrical &
electronic equipment) ซึ่งได้แก่ ตะกั่ว ปรอท แคดเมียม โครเมี่ยมเฮกซะวาเเลนซ์
โพลิมิเนทไบฟีนิล (PBB) และโพลิโบรมิเนท ไดฟีนิล อีเทอร์ (PBDE) เป็นต้น

บริษัทฯ ได้ดำเนินการจำหน่ายผลิตภัณฑ์เครื่องใช้ไฟฟ้าภายใต้เครื่องหมายการค้า “มิตซูบิชิ
อีเล็คทริค” ได้แก่ ตู้เย็น พัดลม พัดลมระบายอากาศ เครื่องปั๊มน้ำ และเครื่องเป่ามือ
ทั้งตลาดภายในประเทศ และตลาดต่างประเทศ

สำหรับตลาดภายในประเทศ บริษัทฯ
ได้ดำเนินการจำหน่ายผลิตภัณฑ์ผ่านทางบริษัทตัวแทนจำหน่ายในประเทศรายเดียวคือ บริษัท มิตซูบิชิ
อีเล็คทริค กันยงวัฒนา จำกัด ซึ่งเป็นผู้จำหน่ายสินค้าไปยังตัวแทนจำหน่ายทั่วประเทศ

สำหรับตลาดต่างประเทศ บริษัทฯ
ได้ดำเนินการจำหน่ายผลิตภัณฑ์ผ่านทางบริษัทตัวแทนจำหน่ายในต่างประเทศ
ซึ่งเป็นบริษัทย่อยของบริษัท มิตซูบิชิ อีเล็คทริก คอร์ปอเรชั่นมากกว่า 20 ประเทศ เช่น
ตลาดประเทศญี่ปุ่น ฮ่องกง ไต้หวัน ตลาดในแถบโอเชียเนีย (ออสเตรเลีย นิวซีแลนด์)
ตลาดแถบเอเชียตะวันออกเฉียงใต้(สิงคโปร์ มาเลเซีย และตลาดแถบประเทศเพื่อนบ้าน)
ตลาดเอเชียกลาง และตลาดตะวันออกกลาง เป็นต้น

โครงสร้างรายได้หลักของบริษัทฯ คือ รายได้จากการจำหน่ายผลิตภัณฑ์ได้แก่ ตู้เย็น พัดลม พัดลมระบายอากาศ เครื่องปั๊มน้ำ และเครื่องเป่ามือ ซึ่งมีโครงสร้างรายได้สำหรับรอบปีสิ้นสุด ณ วันที่ 31 มีนาคม ปี 2555 , 2554 และ 2553 ดังต่อไปนี้ 

มูลค่า : ล้านบาท

+--------------------------+-----+-------+-----+-----+-------+------+
| ผลิตภัณฑ์                   | 3   |       | 3   |     | 31    |      |
|                          | 1 ม |       | 1 ม |     | มีนาคม |      |
|                          | ีนาค |       | ีนาค |     | 2553  |      |
|                          | ม 2 |       | ม 2 |     |       |      |
|                          | 555 |       | 554 |     |       |      |
+--------------------------+-----+-------+-----+-----+-------+------+
|                          | ล้าน | %     | ล้าน | %ต่อ | ล     | %ต   |
|                          | บาท | ต่อยอด | บาท | ยอด | ้านบาท | ่อยอด |
|                          |     |       |     |     |       |      |
|                          |     | ข     |     | ขาย |       | ขา   |
|                          |     | ายรวม |     | รวม |       | ยรวม |
+--------------------------+-----+-------+-----+-----+-------+------+
| มูลค่ากา                   | 1,  | 13.08 | 1,  | 13  | 9     | 1    |
| รจำหน่ายภายในและต่างประเทศ | 229 |       | 042 | .13 | 70.24 | 4.72 |
|                          | .07 | 79.02 | .86 |     |       |      |
| พัดลม และ พัดลมระบายอากาศ  |     |       |     | 78  | 5,0   | 7    |
|                          | 7,  | 7.11  | 6,  | .12 | 12.82 | 6.05 |
| ตู้เย็น                     | 424 |       | 205 |     |       |      |
|                          | .89 | 0.26  | .35 | 8   | 5     | 8.57 |
| เครื่องปั๊มน้ำ                |     |       |     | .12 | 64.99 |      |
|                          | 667 | 0.53  | 645 |     |       | 0.66 |
| เครื่องเป่ามือ               | .62 |       | .03 | 0   | 43.20 |      |
|                          |     |       |     | .63 |       |      |
| อื่นๆ                      | 24  |       | 50  |     |       |      |
|                          | .25 |       | .36 |     |       |      |
|                          |     |       |     |     |       |      |
|                          | 49  |       |     |     |       |      |
|                          | .35 |       |     |     |       |      |
+--------------------------+-----+-------+-----+-----+-------+------+
| รวมมูลค่า                  | 9,  | 1     | 7,  | 100 | 6,5   | 10   |
|                          | 395 | 00.00 | 943 | .00 | 91.25 | 0.00 |
|                          | .18 |       | .60 |     |       |      |
+--------------------------+-----+-------+-----+-----+-------+------+